XMMS
X Multimedia System или XMMS (англ. „екс ем ем ес“, често изписвано с кирилица „ХММС“, „Мултимедийна система за Хикс“) е свободна програма за слушане на музикални файлове. Програмата много прилича на известната Уинамп и работи с повечето операционни системи ГНУ/Линукс и Юникс.

Програмата е публикувана през ноември 1997 с името „X11Amp“ (сменено на „XMMS“ през юли 1999) от Питър и Майкъл Алм, когато още няма добри програми за слушане на музикалните файлове МП3 в ГНУ/Линукс. По външен вид ХММС е подобна на Уинамп за Уиндоус и още от първата си версия поддържа „кожи“ („кожуси“, „скинове“), съвместими с Уинамп. Изходният програмен код е достъпен с лиценза GNU GPL.

ХММС поддържа основните аудио формати:

 музикални компакт-дискове, включително чрез търсене във FreeDB
 МП3 в нива 1, 2 и 3 (чрез библиотеката mpg123)
 Ворбис
 WAV
 Спийкс, висококачествен формат за компресиране на глас
 FLAC, аудио компресия без загуба
 AAC се поддържа чрез външна библиотека
 MPC се поддържа чрез външна XMMS-Musepack библиотека
 Уиндоус Медия Аудио (WMA) чрез външна библиотека 
 ХММС поддържа публикуване в мрежа чрез Айскаст и Шауткаст
 ХММС поддържа „кожите“ на Уинамп 2
 много други аудио и видео формати се поддържат чрез външни библиотеки.

Източници

Външни препратки 
 Официален сайт (английски)
 Как се настройва XMMS, за да показва заглавията на песните с кирилица (български)
 Екранни копия на XMMS (английски)

Приложен софтуер
Свободен софтуер